Brett Giroir

Brett P. Giroir (født 4. november 1960 i Marrero i Louisiana i USA) er en amerikansk barnelege og tidligere admiral i U.S. Public Health Service Commissioned Corps som fra 15. februar 2018 til 19. januar 2021 tjenestegjorde som assisterende helseminister i Donald Trumps regjering.

Biografi
Giroir tok eksamen fra den katolske Jesuit High School for gutter i New Orleans i Louisiana. Han tok utdannelse i biologi ved Harvard University (magna cum laude, i 1982).

Giroir har sin medisinutdannelse fra University of Texas Southwestern Medical Center og spesialistutdannelse fra Parkland Memorial Hospital i Dallas.

Som assisterende helseminister har Giroir ansvar for U.S. Public Health Service og enheter i Helse- og omsorgsdepartementet med virksomhet relatert til folkehelse. 

I 2020 tiltrådte han tillegsoppgaven som direktør for USAs Covid-19-testing, og som USAs representant til Verdens helseorganisasjons styre. Han sluttet som direktør for koronavirustestingen for å vende tilbake til sin primære oppgave som assisterende helseminister i midten av juni 2020.

Referanser

Personer fra Jefferson Parish
Barneleger
Leger fra USA
Admiraler fra USA
Donald Trumps regjering
USA under koronaviruspandemien i 2020